
[bookmark: _Toc233730274]RESOLUTIONER

· 	EØSU's bidrag til Kommissionens arbejdsprogram for 2027.

	Ordførere 
	Marcin Nowacki (Arbejdsgivergruppen – PL)
Carlos Manuel Trindade (Arbejdstagergruppen – PT)
Corina Murafa Benga (Gruppen af civilsamfundsorganisationer – RO)


	Ref.
	Resolution
EESC-2026-00530-00-00-RES



Hovedpunkter

· EU bør styrke sin konkurrenceevne, modstandsdygtighed og kapacitet til at skabe bæredygtig vækst ved at fremme en stærk, innovativ og erhvervsvenlig økonomi, som sætter virksomhederne i stand til at investere, være nyskabende og skabe kvalitetsjob i hele Europa. I den forbindelse bør EU sætte borgerne i centrum for forandringerne ved at styrke den europæiske sociale model, fremme social og civil dialog og inklusion og sikre en retfærdig digital omstilling, energiomstilling og grøn omstilling, der tager udgangspunkt i arbejdstagernes rettigheder, færdigheder, social og civil dialog og lige muligheder. Arbejdsprogrammet for 2027 bør fremme disse prioriteter gennem foranstaltninger til støtte for innovation, produktivitet, investeringer og lovgivningsmæssig forenkling sideløbende med gennemførelsen af søjlen for sociale rettigheder, retfærdig mobilitet, digitale arbejdstageres rettigheder og færdigheder samt social konditionalitet[footnoteRef:1] i forbindelse med EU-finansiering og udbud. [1: 	I overensstemmelse med de gældende bestemmelser om arbejdsvilkår, sundhed og sikkerhed og sociale rettigheder og arbejdstagerrettigheder.] 

· Hvis EU skal bevare sit globale lederskab inden for grøn teknologi, har Unionen brug for en dagsorden for konkurrenceevne, der er baseret på industripolitik, innovation, investeringer og retfærdig digital og grøn omstilling, samt et styrket indre marked med enklere regler, mindre fragmentering og stærkere håndhævelse.
· EU's industripolitik skal støtte energi til overkommelige priser, sikre forsyningskæder og bedre forbindelser over grænserne inden for energi, transport, telekommunikation og leveringssystemer for at sikre adgang til kritiske råstoffer og vandresiliens og samtidig skabe grundlag for en retfærdig omstilling, som beskytter kvalitetsjob og Europas industrigrundlag.
· EØSU opfordrer til, at arbejdsprogrammet for 2027 sikrer fuld absorption og målrettet, fleksibel omprogrammering af alle instrumenter under den flerårige finansielle ramme (FFR). Det forberedende arbejde frem mod 2027 skal opbygge et evidensgrundlag, forvaltningsrammer og partnerskabsstrukturer, som kan ligge til grund for den næste FFR. Der bør ikke være nogen strategiske prioriteter, det være sig konkurrenceevne, samhørighed, sociale fremskridt, grønne mål eller forsvarsmål, som strukturelt underordnes en anden prioritet. Desuden bør alle de prioriteter, som angives i dette bidrag fra EØSU, nyde særlig økonomisk støtte gennem FFR, idet der sikres en retfærdig geografisk fordeling.
· Fælles EU-prioriteter for beredskab, forsvar og sikkerhed skal omfatte stærkere forsvarskapaciteter, fælles indkøb, militær mobilitet, cybersikkerhed og beskyttelse af kritisk og civil infrastruktur samt investeringer i civilt beredskab for modstandsdygtige samfund, samtidig med at der sikres gennemsigtighed og demokratisk tilsyn med det formål at skabe fred.
· EU bør styrke sin globale rolle ved at afstemme den strategiske autonomi med udenrigs-, handels-, industri- og udvidelsespolitikkerne og samtidig støtte Ukraine og udtrykke solidaritet med det palæstinensiske folk, øge samarbejdet med partnere og øge modstandsdygtigheden i kritiske sektorer. Arbejdsprogrammet for 2027 bør fremme disse prioriteter gennem støtte til kandidatlande, en stærkere optræden udadtil, økonomisk sikkerhed og bedre udnyttelse af Global Gateway og den fælles sikkerheds- og forsvarspolitik.
· EU bør behandle livskvalitet som en søjle i den sociale og demokratiske modstandsdygtighed. Arbejdsprogrammet for 2027 bør forene sundhed, omsorg, mental trivsel, lighed, inklusion, antiracisme og adgang til væsentlige tjenester i en dagsorden, der sætter mennesket i centrum, og som imødegår vedvarende uligheder og sårbarheder. Den løbende vurdering af BNP‑udviklingen bør suppleres med indikatorer for bæredygtighed og livskvalitet.
· Da fattigdom kan sidestilles med demokratisk udstødelse, bør EU's foranstaltninger i forhold til boliger, energi, vand og fødevarefattigdom tilsammen udgøre en sammenhængende dagsorden for økonomisk overkommelighed og retfærdighed.
· Det europæiske demokratiskjold og civilsamfundsstrategien bør styrke civilsamfundets råderum, uafhængige medier, retsstatsprincippet, lighed, kvinders rettigheder og beskyttelsen mod kønsbaseret vold.

	Kontakt
	Maja Radman

	Tlf.
	00 32 2 546 90 51

	E-mail
	Maja.Radman@eesc.europa.eu 





· EØSU's anbefalinger vedrørende reform- og investeringsforslagene fremsat inden for rammerne af det europæiske semester 2025-2026

	Ordførere
	Gonçalo Lobo Xavier (Arbejdsgivergruppen – PT)
Andrea Mone (Arbejdstagergruppen – IT)
Luca Jahier (Gruppen af Civilsamfundsorganisationer – IT)


	Ref.
	Resolution
EESC-2026-01186-00-00-RES



Hovedpunkter

EØSU:

· [bookmark: _Toc232773758][bookmark: _Toc232774238][bookmark: _Toc233730275]opfordrer til, at gennemførelsen af det indre marked integreres fuldt ud i det europæiske semester og de landespecifikke henstillinger, og det samme gælder politisk ansvarlighed for håndhævelsen af reglerne for det indre marked
· [bookmark: _Toc232773759][bookmark: _Toc232774239][bookmark: _Toc233730276]afviser på det kraftigste tanken om straffende makroøkonomisk konditionalitet og anbefaler en struktur med positive incitamenter, hvor der under semestret identificeres strategiske flaskehalse, og der i FFR afsættes målrettet støtte til at komme dem til livs
· [bookmark: _Toc232773760][bookmark: _Toc232774240][bookmark: _Toc233730277]anerkender, at modstandsdygtighed og beredskab på forsvarsområdet bliver stadig vigtigere, og opfordrer til, at der etableres lovrammer, som skaber retssikkerhed og sikrer støtte til at mobilisere investeringer i EU-koordineret kapacitet
· [bookmark: _Toc232773761][bookmark: _Toc232774241][bookmark: _Toc233730278]fremhæver, at der bør skabes finanspolitisk råderum til at nå EU's fælles sociale mål og især til at bidrage til det sociale investeringsknudepunkt, som Kommissionen for nylig lancerede
· [bookmark: _Toc232773762][bookmark: _Toc232774242][bookmark: _Toc233730279]understreger især, at sociale spørgsmål ofte undervurderes i de landespecifikke henstillinger, og mener, at regeringerne skal pålægges at levere en større indsats for at sætte gang i den nødvendige dynamik på nationalt niveau med det sigte at fremskynde udformningen, gennemførelsen og udmøntningen af reformer og den demokratiske evaluering heraf
· [bookmark: _Toc232773763][bookmark: _Toc232774243][bookmark: _Toc233730280]anbefaler, at inddragelsen af arbejdsmarkedets parter og civilsamfundsorganisationer optrappes (med det sigte gradvist at styrke partnerskabsprincippet, i takt med at FFR og det europæiske semester flettes sammen), således at inddragelse i stedet for at være et procedurelignende krav bliver til en væsentlig drivkraft for politikkers succes
· [bookmark: _Toc232773764][bookmark: _Toc232774244][bookmark: _Toc233730281]opfordrer Kommissionen til at forbedre såvel kvaliteten som timingen af informations- og høringsprocesserne under det europæiske semester. Dette er ensbetydende med investeringer i kapacitetsopbygning med henblik på civil og social dialog, styrkelse af og bedre tidsplanlægning af høringsprocesser, forbedret adgang til gennemsigtige og sammenlignelige data og etablering af et europæisk kodeks for, hvordan høringer skal gennemføres inden for rammerne af det europæiske semester, og hvordan de nationale planer skal udarbejdes og gennemføres, i overensstemmelse med national praksis og rammer for social dialog
· opfordrer derfor til, at der indføres en obligatorisk vurdering af partnerskabets kvalitet og virkning. Den bør se på, i hvilket omfang partnernes input har formet de endelige operationelle programmer. Dette skal ledsages af en drastisk forenkling af leveringsmekanismerne, som skal udformes i fællesskab med forvaltningsmyndighederne, de regionale organer, arbejdsmarkedets parter og civilsamfundsorganisationer for at sikre, at revisions- og overvågningssystemerne er forholdsmæssige og forenelige med princippet om delt forvaltning uden at pålægge alt for meget bureaukratisk dobbeltarbejde.

	Kontakt
	Colombe Gregoire

	Tlf.
	00 32 2 546 92 86

	E-mail
	Colombe.Gregoire@eesc.europa.eu





[bookmark: _Toc233730282]DEN ØKONOMISKE OG MONETÆRE UNION OG ØKONOMISK OG SOCIAL SAMHØRIGHED

· Strategi for de østlige grænseregioner

	Ordfører
Medordfører
	Katrīna Zariņa (Arbejdsgivergruppen – LV)
Ionuţ Sibian (Gruppen af civilsamfundsorganisationer – RO)


	Ref.
	COM(2026) 82 final
EESC-2026-00699-00-00-AC



Hovedpunkter

EØSU:

· glæder sig over Kommissionens meddelelse og er enig i, at de østlige grænseregioner er en strategisk prioritet for EU's sikkerhed, samhørighed og langsigtede modstandsdygtighed. De er europæiske grænser og ikke nationale randområder, og det er afgørende for EU's værdier, velstand og territoriale integritet, at de forbliver stabile. Udvalget efterlyser en målrettet og omfattende EU‑reaktion, der afspejler det specifikke sikkerhedsmæssige, økonomiske og demografiske pres på de østlige grænseregioner, som ikke kan håndteres med politiske standardværktøjer alene 
· understreger, at vedvarende hybride trusler, cyberangreb, sabotage af infrastruktur, brug af migration som våben og desinformation kræver en koordineret reaktion på EU-plan, som bygger på territorialprincippet. Udvalget støtter bevogtningen af den østlige flanke, det europæiske droneforsvarsinitiativ og et stærkere kriseberedskab
· er dybt bekymret over den alvorlige demografiske tilbagegang i mange østlige grænseregioner, hvor nogle af regionerne har mistet over 17 % af deres befolkning i det seneste årti. Det er en trussel mod arbejdsmarkederne, de offentlige finanser, væsentlige tjenester og den langsigtede territoriale samhørighed. Udvalget efterlyser målrettede foranstaltninger til demografisk revitalisering, herunder incitamenter til fastholdelse af unge, kvalitetsjob, udvikling af færdigheder og bedre levevilkår
· bemærker, at Ruslands angrebskrig og hybride trusler i uforholdsmæssig høj grad har påvirket de østlige grænseregioner og forårsaget langsommere BNP-vækst, højere inflation, forstyrrelser af handelen og lavere investeringer. Udvalget er bekymret over, at den foreslåede tilgang hovedsagelig er baseret på omfordeling af eksisterende ressourcer. Udvalget opfordrer til yderligere målrettet finansiel EU-støtte, herunder tilstrækkelige tildelinger under den flerårige finansielle ramme (FFR) for 2028-2034, med klare gennemførelsesmekanismer, der kan levere resultater på lokalt plan, herunder partnerskabsprincippet
· foreslår specifikke indkaldelser af forslag vedrørende EU's østlige grænseregioner under Den Europæiske Fond for Konkurrenceevne. Sådanne indkaldelser vil afhjælpe strukturelle ulemper, støtte lokale erhvervsøkosystemer og styrke konkurrenceevnen og modstandsdygtigheden i regioner, der oplever demografiske og sikkerhedsmæssige pres. Udvalget anbefaler også, at der anvendes EU-garanti- og risikodelingsmekanismer
· understreger, at transport, energi og digital konnektivitet fortsat er store flaskehalse. Udvalget støtter en hurtigere udvikling af TEN-T-nettet, infrastruktur med dobbelt anvendelse, bedre grænseoverskridende forbindelser med Ukraine og Moldova og modstandsdygtige digitale net. Det opfordrer også til udvikling af infrastruktur og industriprojekter med dobbelt anvendelse under instrumenter såsom CEF og finansiering af militær mobilitet, så det sikres, at forsvars- og sikkerhedsinvesteringer også afføder lokale økonomiske fordele, arbejdspladser og deltagelse af SMV'er
· glæder sig over, at der er fokus på mennesker og lokalsamfund, og understreger, at sikkerhed og modstandsdygtighed afhænger af stærke sociale systemer, adgang til sundhedspleje, uddannelse af høj kvalitet og effektiv lokalforvaltning. Udvalget efterlyser mere robuste ordninger for stedbaseret, social og civil dialog samt deltagerorienterede tilgange
· mener, at administrativ og institutionel kapacitetsopbygning er en central søjle for udvikling og modstandsdygtighed i de østlige grænseregioner
· støtter en stærkere integration af foranstaltninger vedrørende sikkerhed, modstandsdygtighed og økonomisk udvikling og understreger samtidig, at investeringer i konnektivitet, innovation og lokale styrker er drivkræfter for bæredygtig vækst. Der skal skabes balance mellem sikkerheds- og samhørighedsprioriteterne
· understreger, at det er vigtigt at revidere statsstøttereglerne for at bane vejen for større fleksibilitet i de østlige grænseregioner og sætte medlemsstaterne i stand til at tage mere effektivt hånd om investeringsmangler og markedssvigt
· går ind for en årlig politisk dialog på højt plan og opfordrer Kommissionen til at udvikle en langsigtet strategisk ramme for de østlige grænseregioner, som rækker ud over den nuværende FFR og omfatter civilsamfundet. Denne ramme bør anerkende de østlige grænseregioner som en specifik type tværnationalt område i overensstemmelse med den territoriale dagsorden 2030. Kommissionen bør indarbejde et kapitel om de østlige grænseregioner i samhørighedsrapporten.

	Kontakt
	Georgios Meleas

	Tlf.
	00 32 2 546 97 95

	E-mail
	Georgios.Meleas@eesc.europa.eu




· 
Holdningen blandt det organiserede civilsamfund i EU-medlemsstaterne til de nationale reform- og investeringsforslag og deres gennemførelse (det europæiske semester 2025-2026)

	Ordførere
	Gonçalo Lobo Xavier (Arbejdsgivergruppen – PT)
Andrea Mone (Arbejdstagergruppen – IT)
Luca Jahier (Gruppen af Civilsamfundsorganisationer – IT)


	Ref.
	Informationsrapport 
EESC-2025-04323-00-00-RI



Hovedpunkter

· I alle medlemsstater er de landespecifikke henstillinger bredt accepteret og betragtes som generelt relevante og i overensstemmelse med centrale nationale økonomiske og strukturelle udfordringer. Denne accept ledsages imidlertid konsekvent af rapporterede mangler med hensyn til at omsætte disse henstillinger til konkrete politiske tiltag fra de nationale regeringers side samt inddrage arbejdsmarkedets parter og civilsamfundet. Sociale dimensioner, herunder arbejdsmarkedsforhold, lønninger og ulighed, anses ofte for at være underrepræsenteret på tværs af forskellige politiske rammer. Denne ubalance anses for at bidrage til et bredere strukturelt demokratisk underskud i det europæiske semester, hvilket kan underminere både legitimiteten og effektiviteten af EU's politiske samordning.
· Med hensyn til gennemførelsen af genopretnings- og resiliensfaciliteten nævner mange interessenter, at der er misforhold mellem politikudformningen og den faktiske gennemførelse, og gennemførelsen beskrives som ujævn, delvis eller begrænset af administrative og institutionelle begrænsninger.
· Interessenterne fremhæver de begrænsede ressourcer, den tunge administrative byrde og de fragmenterede processer, når det drejer sig om at overvåge gennemførelsen af den nationale mellemfristede plan for finans- og strukturpolitiske tiltag og den årlige statusrapport. Dette påvirker både gennemførelsen af reformer og deres evne til at overvåge fremskridtene effektivt. Disse begrænsninger forværres ofte af utilstrækkelig gennemsigtighed og begrænset tilgængelighed af rettidige og brugbare data.
· Selv om der findes formelle høringsmekanismer i de fleste medlemsstater, er arbejdsmarkedsparternes og civilsamfundsorganisationernes deltagelse i det europæiske semester og relaterede EU-instrumenter i vid udstrækning karakteriseret som utilstrækkelig i substansen. Den sker ofte for sent i processen eller har begrænset indflydelse på de endelige politiske beslutninger. Dette resulterer i en opfattelse af, at inddragelsen er en rent proceduremæssig foranstaltning, som ikke er virkningsfuld.
· Selv om en tættere tilpasning mellem EU-instrumenter, navnlig det europæiske semester og den næste FFR og de nationale politikker, anerkendes som en potentiel måde at forbedre sammenhængen og effektiviteten på, giver interessenter i flere medlemsstater udtryk for bekymring over dens konsekvenser. Disse omfatter potentielle konsekvenser for den nationale autonomi, risici for den demokratiske kontrol og mulige ubalancer i beslutningsprocesserne, navnlig hvis forvaltningen bliver mere centraliseret, eller konditionaliteten øges.

	Kontakt
	Colombe Gregoire

	Tlf.
	00 32 2 546 92 86

	E-mail
	Colombe.Gregoire@eesc.europa.eu




· Udgiftssporings- og præstationsramme for EU-budgettet

	Ordfører
Medordfører
	Konstantinos Diamantouros (Arbejdsgivergruppen – EL)
Dominika Biegon (Arbejdstagergruppen – DE)


	Ref.
	COM(2025) 545 final
EESC-2026-00577-00-00-AC


Hovedpunkter

EØSU:
· [bookmark: _Toc232773766][bookmark: _Toc232774246][bookmark: _Toc233730283]støtter initiativet til at etablere et fælles og sammenhængende sæt output- og resultatindikatorer på tværs af hele den flerårige finansielle ramme (FFR), harmonisere anvendelsen af horisontale principper, indføre en enkelt årlig forvaltnings- og effektivitetsrapport og oprette en fælles portal for alle FFR-relaterede oplysninger
· [bookmark: _Toc232773767][bookmark: _Toc232774247][bookmark: _Toc233730284]påpeger, at præstationsforordningen implicit definerer anvendelsesområdet for støtteberettigede programmer på forhånd, hvor udbetalingen af EU-midler knyttet til opfyldelsen af milepæle og mål, der skal fastsættes ved hjælp af output- og resultatindikatorer. Dette gør rammen meget politisk 
· [bookmark: _Toc232773768][bookmark: _Toc232774248][bookmark: _Toc233730285]understreger, at når betalinger er betinget af milepæle og mål, er det ofte vanskeligt at måle resultaterne rettidigt, navnlig i forbindelse med sociale interventioner. Udvalget foreslår derfor, at der indføres en fravalgsmulighed i resultatrammen: Offentlige myndigheder bør enten kunne anvende omkostningsbaseret finansiering i gennemførelsen af NRP-planerne i tilfælde af objektive vanskeligheder med at indsamle og måle data eller supplere den kvantitative rapportering med kvalitative indikatorer
· [bookmark: _Toc232773769][bookmark: _Toc232774249][bookmark: _Toc233730286]opfordrer til, at man fremmer synligheden af biodiversitetsudgifter inden for det bredere miljømål
· [bookmark: _Toc232773770][bookmark: _Toc232774250][bookmark: _Toc233730287]anbefaler, at der sikres en gennemsigtig, forudsigelig og forholdsmæssig anvendelse af princippet om ikke at gøre væsentlig skade i hele EU-budgettet. Princippet bør anvendes konsekvent på tværs af programmer og understøttes af en klar definition af, hvad der udgør en "væsentlig skade". Anvendelsen heraf bør stå i et rimeligt forhold til de faktiske risici, som et initiativ udgør for de mål, der er beskyttet af princippet om ikke at gøre væsentlig skade. Denne proportionalitet bør ikke unødigt straffe aktiviteter, der, når de udføres inden for EU, allerede er betydeligt mere klima- og miljøvenlige end sammenlignelige aktiviteter andre steder, så man dermed mindsker risikoen for udflytning af investeringer til jurisdiktioner med lavere standarder. Desuden bør der ved anvendelsen af princippet om ikke at gøre væsentlig skade tages hensyn til støttemodtagernes størrelse og kapacitet, idet det anerkendes, at det kan være mere vanskeligt at opfylde rapporteringskravene for mindre enheder. Endelig mener EØSU, at undtagelsen af forsvar fra princippet om ikke at gøre væsentlig skade bør være målrettet og ikke give mulighed for en bred undtagelse af aktiviteter under dække af dobbelt anvendelse
· [bookmark: _Toc232773771][bookmark: _Toc232774251][bookmark: _Toc233730288]opfordrer til, at finansiering, der medregnes under sociale investeringer, fortsat har fokus på Den Europæiske Socialfonds (ESF's) centrale mål
· [bookmark: _Toc232773772][bookmark: _Toc232774252][bookmark: _Toc233730289]mener, at artikel 6 i præstationsforordningen skal styrkes for at sikre, at EU-finansierede programmer og aktiviteter, hvor det er muligt, hensigtsmæssigt og i overensstemmelse med sektorspecifikke regler, bidrager til at skabe og bevare kvalitetsjob gennem forholdsmæssige sociale betingelser, og anbefaler en årlig rapportering om kvalitet i beskæftigelsen
· [bookmark: _Toc232773773][bookmark: _Toc232774253][bookmark: _Toc233730290]anbefaler, at der fastlægges kvantitative og kvalitative indikatorer til måling af det organiserede civilsamfunds og arbejdsmarkedets parters engagement fra udformnings- til gennemførelsesfasen, så partnerskabsprincippet i forbindelse med NRP-planen bliver mere effektivt, meningsfuldt, gennemførligt og målbart
· [bookmark: _Toc232773774][bookmark: _Toc232774254][bookmark: _Toc233730291]påpeger, at civilsamfundsorganisationer og arbejdsmarkedets parter forventes at anvende indikatorerne i præstationsforordningen til at omsætte politik til lokale strategier. EØSU anbefaler derfor fælleslovgiverne at styrke den tekniske bistand
· [bookmark: _Toc232773775][bookmark: _Toc232774255][bookmark: _Toc233730292]går ind for at indføre integration af kønsaspektet i resultatrammen som et horisontalt princip
· [bookmark: _Toc232773776][bookmark: _Toc232774256][bookmark: _Toc233730293]foreslår en række ændringer til bilag I til Kommissionens forslag (Interventionsområder og indikatorer). Disse kan ses i bilaget til denne EØSU-udtalelse.

	Kontakt
	Gerald Klec

	Tlf.
	00 32 2 546 99 09

	E-mail
	Gerald.Klec@eesc.europa.eu




[bookmark: _Toc75527081][bookmark: _Toc233730294]BESKÆFTIGELSE, SOCIALE SPØRGSMÅL OG UNIONSBORGERSKAB

· Evaluering af direktivet om beskyttelse af whistleblowere

	Ordfører
	Giulia Barbucci (Arbejdstagergruppen – IT)


	Ref.
	Informationsrapport
EESC-2025-04143-00-00-RE



Hovedpunkter

· På grundlag af drøftelser med interessenter og undersøgelsesresultater indsamlet under fem landebesøg om effektivitet, relevans og merværdi for civilsamfundet
· fremhæver EØSU, at gennemførelsen af direktivet i de undersøgte lande generelt har været et vigtigt skridt fremad med hensyn til at præcisere de retlige rammer, etablere stærkere indberetningskanaler og forbedre det institutionelle samarbejde, samtidig med at der fortsat er store mangler i den praktiske gennemførelse
· bemærker EØSU, at adskillige interessenter mener, at beskyttelsens nuværende omfang er for snævert, navnlig med hensyn til sociale og arbejdspladsrelaterede spørgsmål, og understreger, at en begrænsning af beskyttelsen til specifikke områder af EU-retten kan skabe retsusikkerhed og afskrække fra indberetning
· fremhæver EØSU, at små virksomheder ofte mangler ressourcer og ekspertise til at gennemføre interne rapporteringsmekanismer effektivt, og anbefaler derfor, at man undersøger fælles rapporteringssystemer eller rapporteringssystemer på sektorniveau i overensstemmelse med direktivet
· understreger EØSU, at vedvarende frygt for repressalier, langvarige procedurer og uensartet beskyttelse fortsat undergraver tilliden til whistleblowingsystemerne, hvilket får interessenterne til at opfordre til stærkere forebyggende foranstaltninger, finansiel bistand og støttemekanismer for indberettende personer
· mener EØSU, at medlemsstaterne bør afsætte tilstrækkelige økonomiske, menneskelige og uddannelsesmæssige ressourcer til institutioner med ansvar for whistleblowerprocedurerne med henblik på at afhjælpe forsinkelser, kapacitetsmangler og begrænset bevidsthed om retsbeskyttelse
· hørte EØSU fra nogle interessenter, at inddragelse af fagforeninger, arbejdstagerrepræsentanter og civilsamfundsorganisationer kan styrke rapporteringsmekanismernes effektivitet, uafhængighed og troværdighed og forbedre fremgangsmåderne for bevidstgørelse og gennemførelse
· anbefaler EØSU, at det overvejes at nedsætte uafhængige rådgivende organer med forskellige interessenter på nationalt plan, der skal vurdere rapporteringssystemer, analysere strukturelle problemer og støtte uddannelses- og vejledningsinitiativer, der inddrager civilsamfundet og arbejdsmarkedets parter
· understreger EØSU, at legitimiteten og effektiviteten af rammerne for whistleblowing styrkes, når medierne kan rapportere sikkert om spørgsmål af offentlig interesse, idet mange interessenter har antydet, at alt for restriktive fortrolighedsregler kan undergrave den offentlige kontrol
· fremhæver EØSU betydningen af oplysningskampagner for at ændre den kulturelle opfattelse af whistleblowing og sikre, at borgerne forstår deres rettigheder og tilgængelige rapporteringsmekanismer
· opfordrer EØSU til systematisk indsamling og offentliggørelse af data om whistleblowerprocedurer, resultater og opfølgende foranstaltninger med henblik på at vurdere effektiviteten og de nationale systemers sammenhæng og afdække strukturelle mangler.


	Kontakt
	June Bedaton

	Tlf.
	00 32 2 546 81 34

	E-mail
	June.Bedaton@eesc.europa.eu





[bookmark: _Toc24617160][bookmark: _Toc75527082][bookmark: _Toc233730295]TRANSPORT, ENERGI, INFRASTRUKTUR OG INFORMATIONSSAMFUNDET

· Forslag til forordning om digitale net

	Ordfører
	Maurizio Mensi (Gruppen af civilsamfundsorganisationer – IT)


	Ref.
	COM(2026) 16 final 
EESC-2026-00515-00-00-AC



Hovedpunkter

EØSU:

· mener, at en forordning er det rette valg som retligt instrument til regulering af digitale net med henblik på at fjerne hindringer for det indre marked og sikre ensartede regler
· opfordrer til en klar kompetencefordeling mellem Kontoret for Digitale Net (ODN), Sammenslutningen af Europæiske Tilsynsmyndigheder inden for Elektronisk Kommunikation (BEREC), Frekvenspolitikorganet (RSPB) og de nationale tilsynsmyndigheder for at undgå dobbeltarbejde og institutionel overlapning 
· glæder sig over den systemiske tilgang i forordningen om digitale net til godkendelse, frekvenser, nedlukning af kobbernet og forvaltning som en sammenhængende strategi for det indre marked
· støtter stærke, ajourførte og fuldt harmoniserede slutbrugerrettigheder og opfordrer til minimumsstandarder for servicekvaliteten 
· anbefaler udtrykkeligt, at man udelukker lovbestemte "fair share"-ordninger, der pålægger store indholdsudbydere obligatoriske betalinger baseret på trafikmængder eller oprindelse
· glæder sig over rammen i forordningen om digitale net vedrørende omstilling fra kobber til fiber og mener, at den er afgørende for et sikkert og konkurrencedygtigt indre marked.

	Kontakt
	Albert Precup

	Tlf.
	00 32 2 546 93 26

	E-mail
	Albert.Precup@eesc.europa.eu





· Gennemførelse af det nye europæiske Bauhaus

	Ordfører
	Rudolf Kolbe (Gruppen af civilsamfundsorganisationer – AT)


	Ref.
	(COM(2025) 1026 final)
EESC-2026-00440-00-00-AC



Hovedpunkter

EØSU:

· opfordrer Kommissionen til at udvikle centrale resultatindikatorer for den horisontale tværgående gennemførelse af værdierne og principperne i det nye europæiske Bauhaus i nye og reviderede EU-politikker og -retsakter og understreger, at det nye europæiske Bauhaus er uløseligt forbundet med politikkerne for betalbare boliger, og at der er behov for, at der i det næste trin i gennemførelsen af det nye europæiske Bauhaus fokuseres på investeringer i bæredygtige, betalbare boliger af høj kvalitet
· glæder sig over den nært forestående vedtagelse af henstillingen om det nye europæiske Bauhaus og opfordrer EU's medlemsstater til at handle på dem som en bro mellem EU og det lokale og regionale niveau, da koordinering af foranstaltninger på EU-plan i denne forbindelse kan give en klar merværdi, samtidig med at nærhedsprincippet respekteres
· opfordrer Kommissionen til at foreskrive, at offentlige myndigheder skal prioritere livscyklus- og kvalitetskriterier for tjenesteydelser, der former det bebyggede miljø, i den kommende revision af direktiverne om offentlige udbud, og til at styrke, ikke mindske, den faglige ekspertise, da det er et afgørende grundlag for gennemførelsen af principperne for det nye europæiske Bauhaus, samtidig med at der sikres tilgængelige opkvalificeringsmuligheder, navnlig for arbejdstagere, fagfolk og SMV'er.

	Kontakt
	Francesco Napolitano

	Tlf.
	00 32 2 546 89 21

	E-mail
	Francesco.Napolitano@eesc.europa.eu 





· Effektiv forenkling af transportlovgivningen, samtidig med at der opretholdes høje sociale standarder

	Ordfører
	Marco Wagener (Arbejdstagergruppen – LU)

	
	

	Ref.
	Sonderende udtalelse på anmodning af Kommissionen

	
	EESC-2026-00735-00-00-AC



EØSU:

· anerkender den vigtige EU-ret på transportområdet og understreger, at gennemsigtige og forudsigelige lovgivningsmæssige rammer på transportområdet er afgørende for EU's konkurrenceevne og samtidig sikrer høje standarder for arbejdstagere og kunder og beskytter de sociale rettigheder. Disse forpligtelser skal også gælde for enheder fra lande uden for EU, som driver virksomhed i det indre marked. Konkurrenceevne, sociale rettigheder og miljøbeskyttelse skal fortsat være centrale elementer i den europæiske model
· går ind for digitalisering og interoperabilitet med henblik på at modernisere dokumentationskravene inden for passager- og godstransport. Sikre og manipulationssikrede digitale værktøjer kan forenkle de administrative opgaver, støtte håndhævelsen og forbedre arbejdstagernes, arbejdsgivernes og passagerernes sikkerhed og rettigheder og samtidig forenkle de administrative opgaver og sikre, at persondata beskyttes
· mener, at forenklingen bør fremme en digital, intelligent og evidensbaseret anvendelse af de eksisterende regler, navnlig reglerne om arbejds- og hviletider og om arbejdstagernes grænseoverskridende mobilitet, og derigennem gøre sektoren mere attraktiv for underrepræsenterede grupper og bidrage til at afhjælpe manglen på arbejdskraft. Det yderst mobile arbejdsmiljø i transportsektoren kræver skræddersyet sociallovgivning
· understreger betydningen af social dialog, da arbejdsmarkedets parter er dem, der er bedst i stand til at identificere unødvendige regler og regler, der er ude af proportioner, og foreslå praktiske forenklinger inden for en struktureret sektordialog, samtidig med at de beskytter forretningsaktiviteterne og de sociale standarder.

	Kontakt
	Aleksandra Šarman Grilc

	Tlf.
	00 32 2 546 83 33

	E-mail
	Aleksandra.SarmanGrilc@eesc.europa.eu 





[bookmark: _Toc75527083][bookmark: _Toc233730296]DET INDRE MARKED, PRODUKTION OG FORBRUG

· Bemærkninger fra erhvervslivet og civilsamfundet til revisionen af forordning (EU) nr. 651/2014 om statsstøtte (den generelle gruppefritagelsesforordning)

	Ordfører
	Giuseppe Guerini (Gruppen af civilsamfundsorganisationer – IT)

	Ref.
	Initiativudtalelse
EESC-2026-00567-00-00-AC



Hovedpunkter

EØSU:

· bifalder Kommissionens revision af den generelle gruppefritagelsesforordning, der har til formål at modernisere og forenkle reglerne om statsstøtteundtagelser, udvide de støtteberettigede kategorier og forbedre klarheden og retssikkerheden forud for ikrafttrædelsen den 1. januar 2027
· støtter fuldt ud forenklingsbestræbelserne, navnlig den bredere anvendelse af forenklede omkostningsformer (finansiering efter fast takst, enhedsomkostninger eller faste beløb). for at mindske bureaukratiet og overholdelsesomkostningerne, og bemærker samtidig, at teksten fortsat er meget teknisk og kræver en mere brugervenlig tilgang
· efterlyser øget støtte til gennemførelsen og opfordrer indtrængende Kommissionen og medlemsstaterne til at investere i uddannelse og kapacitetsopbygning for nationale, regionale og lokale forvaltninger og til at udarbejde en kommenteret vejledning (der regelmæssigt ajourføres og er genstand for høringer)
· fremhæver det vigtigste anvendelsesområde og de politiske ajourføringer, herunder udvidelsen af den generelle gruppefritagelsesforordning til at omfatte landbruget (med en klar afstemning med gruppefritagelsesforordningen for landbruget), den udtrykkelige anerkendelse af sociale virksomheder (i tråd med definitionen i handlingsplanen for den sociale økonomi) og de nye bestemmelser om sociale og betalbare boliger i overensstemmelse med afgørelse (EU) 2025/2630
· slår til lyd for fair konkurrence og sociale beskyttelsesforanstaltninger og glæder sig over den øgede støtte til dårligt stillede arbejdstagere og personer med handicap (herunder et forslag om at anerkende sociale virksomheder, der beskæftiger sig med integration på arbejdsmarkedet) og understreger samtidig, at støttemodtagende virksomheder skal opfylde kriterierne for arbejdstagerbeskyttelse og socialt ansvar, og at reglerne om finansielle formidlere bør muliggøre hurtig gennemførelse uden unødige forsinkelser.

	Kontakt
	Silvia Staffa

	Tlf.
	00 32 2 546 83 78

	E-mail
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc232773780][bookmark: _Toc233730297]LANDBRUG, UDVIKLING AF LANDDISTRIKTERNE OG MILJØ

· Gennemførelse af regionale fiskeriforvaltningsorganisationers (RFFO II) foranstaltninger

	Ref.
	Kategori C-udtalelse
COM(2026) 198 final

	
	EESC-2026-01617-00-00-AC



Hovedpunkter

EØSU har allerede fremsat sine synspunkter til indholdet i dette forslag i sine udtalelser:
· Ændringer til reglerne om internationalt fiskeri (NAFO, SPRFMO, IOTC, WCPFC, IATTC og ICCAT)[footnoteRef:2], vedtaget den 16/7/2025, [2:  	EUT C C/2025/5154, 28.10.2025.] 

· Fiskeri – NAFO[footnoteRef:3], vedtaget den 15/6/2023, [3:  	EUT C 293 af 18.8.2023, s. 144.] 

· Bevarelses- og håndhævelsesforanstaltninger – NAFO[footnoteRef:4], vedtaget den 24/3/2022, [4:  	EUT C 290 af 29.7.2022, s. 149.] 

· Bevarelse af tunfiskebestanden i Atlanterhavet (ICCAT)[footnoteRef:5], vedtaget den 15/6/2022, [5:  	EUT C 365 af 23.9.2022, s. 55.] 

· Dokumentationsprogram for fangster af almindelig tun[footnoteRef:6], vedtaget den 27/1/2021, [6:  	EUT C 123 af 9.4.2021, s. 72.] 

· Fiskeri – gennemførelse af IATTC-foranstaltninger[footnoteRef:7], vedtaget den 2/12/2020, [7:  	EUT C 56 af 16.2.2021, s.59.] 

· Bevarelses- og håndhævelsesforanstaltninger – NAFO[footnoteRef:8], vedtaget den 18/9/2020, [8: 	EUT C 429 af 11.12 2020, s. 279.] 

· Flerårig forvaltningsplan for almindelig tun[footnoteRef:9], vedtaget den 7/5/2020, [9: 	EUT C 232 af 14.7.2020, s. 36.] 

· Bevarelses- og håndhævelsesforanstaltninger i det område, som reguleres af Organisationen for Fiskeriet i det Nordvestlige Atlanterhav[footnoteRef:10], vedtaget den 23/1/2019, [10:  	EUT C 159 af 15.5 2021, s. 60.] 

· Bevarelse af tunfiskebestanden i Atlanterhavet[footnoteRef:11], vedtaget den 19/10/2016, [11: 	EUT C 34 af 2.2 2017, s. 142.] 

· Fiskeritilladelser, vedtaget den 25/5/2016,
· Udvalget har derfor besluttet ikke at afgive en ny udtalelse om emnet, men at henvise til den holdning, det har givet udtryk for i ovennævnte dokumenter.

	Kontakt
	Arturo Iniguez Yuste

	Tlf.
	00 32 2 546 87 68

	E-mail
	Arturo.Iniguez@eesc.europa.eu





· Forbud mod eksport af blandet kommunalt affald bestemt til nyttiggørelse


	Ref.
	Kategori C-udtalelse
COM(2026) 183 final

	
	EESC-2026-01615-00-00-AC



Hovedpunkter

Da EØSU går ind for forslagets indhold og allerede har fremsat sine synspunkter om emnet i sin tidligere udtalelse Overførsel af affald – revision af EU-reglerne[footnoteRef:12], der blev vedtaget 23. februar 2022, har udvalget besluttet at afgive en udtalelse til støtte for det fremsatte forslag og at henvise til den holdning, det gav udtryk for i ovennævnte dokument. [12: 	EUT C 275 af 18.7.2022, s. 95.] 


	Kontakt
	Arturo Iniguez Yuste

	Tlf.
	00 32 2 546 87 68

	E-mail
	Arturo.Iniguez@eesc.europa.eu





· Retsakt om cirkulær økonomi – Cirkulær økonomi og ansvarligt ressourceforbrug inden for planetens grænser

	Ordfører
	Cillian Lohan (Gruppen af civilsamfundsorganisationer – IE)


	Ref.
	Sonderende udtalelse på anmodning af Kommissionen
EESC-2026-00688-00-00-AC



Hovedpunkter

EØSU:

· [bookmark: _Toc232773781][bookmark: _Toc232774261][bookmark: _Toc233730298]anbefaler, at CEA bliver en retsakt – ikke blot et forslag – for at sende et stærkt signal om EU's lederskab med hensyn til at fremme presserende, systemiske ændringer i den cirkulære økonomi
· [bookmark: _Toc232773782][bookmark: _Toc232774262][bookmark: _Toc233730299]fastholder, at retsakten skal ledsages af en klar og gennemsigtig kortlægning af alle de indbyrdes forbundne regler, forordninger, handlingsplaner og strategier, som fastlægger lovrammen for omstillingen til cirkulær økonomi
· [bookmark: _Toc232773783][bookmark: _Toc232774263][bookmark: _Toc233730300]mener, at fokus på incitamenter til et robust og velfungerende marked for sekundære råstoffer bør være en hjørnesten i retsakten
· [bookmark: _Toc232773784][bookmark: _Toc232774264][bookmark: _Toc233730301]foreslår at styrke markederne for sekundære råstoffer og cirkulære forretningsmodeller (genbrug, reparation og genfremstilling)
· [bookmark: _Toc232773785][bookmark: _Toc232774265][bookmark: _Toc233730302]foreslår, at man fremmer offentlige udbud, reformerer det udvidede producentansvar (ud over genanvendelse, f.eks. via miljømodulerede gebyrer), sikrer sporbarhed for anvendte materialer samt opskalerer miljøvenligt design, forbedrer arbejdsvilkårene og fremmer genfremstilling
· [bookmark: _Toc232773786][bookmark: _Toc232774266][bookmark: _Toc233730303]anbefaler, at der til retsakten knyttes et regelmæssigt ajourført register over god praksis for cirkulær økonomi fra den europæiske interessentplatform for cirkulær økonomi Registret bør være knyttet til indikatorer og overvågningsrammer, som hjælper med at følge fremskridt og danne grundlag for dokumentationsbaseret politikudformning
· [bookmark: _Toc232773787][bookmark: _Toc232774267][bookmark: _Toc233730304]mener, at sporbarhed, certificering, harmoniseret mærkning og tekniske standarder bør være de centrale værktøjer til at opbygge markedets tillid til sekundære råstoffer, støtte gennemførelsen og opskalere i EU
· [bookmark: _Toc232773788][bookmark: _Toc232774268][bookmark: _Toc233730305]understreger, at omstillingsformidlere skal anerkendes formelt og tildeles ressourcer til at fremme cirkularitet på tværs af værdikæder
· [bookmark: _Toc232773789][bookmark: _Toc232774269][bookmark: _Toc233730306]anerkender, at en retfærdig omstilling er afgørende: Civilsamfundet, kooperativer og sociale virksomheder bør være medarkitekter og ikke blot nogen, der nyder godt af omstillingen, med økonomisk overkommelige løsninger og tilgængelige incitamenter
· [bookmark: _Toc232773790][bookmark: _Toc232774270][bookmark: _Toc233730307]understreger, at den europæiske interessentplatform for cirkulær økonomi bør anvendes som en strategisk partner til at tilpasse prioriteter, afprøve nye indikatorer, identificere gennemførelseshindringer og bidrage til at fremskynde omstillingen.

	Kontakt
	Anna Cameron, Alice Senga

	Tlf.
	00 32 2 546 87 68, 00 32 2 546 98 02

	E-mail
	Anna.Cameron@eesc.europa.eu, Alice.Senga@eesc.europa.eu 





· Evaluering af opfyldelsen af målene for den fælles landbrugspolitik

	Ordfører
	Joe Healy (Gruppen af civilsamfundsorganisationer – IE)

	Medordfører
	Josep Puxeu Rocamora (Arbejdsgivergruppen – ES)

	Ref.
	Informationsrapport
EESC-2025-03221-00-00-RE

	
	



Hovedpunkter

· Baseret på de data, der blev indsamlet under evalueringsprocessen såvel på møder med nationale interessenter som via et målrettet onlinespørgeskema, anbefaler EØSU, at:
· de direkte betalinger og den samlede finansiering til den fælles landbrugspolitik øges og indeksreguleres for at imødegå inflation, stigende omkostninger og markedsvolatilitet 
· bevare en fælles landbrugspolitik med to søjler, hvor søjle 1 omfatter støtte til landbrugsindkomster gennem direkte betalinger og markedsstøtte, og søjle 2 omfatter udvikling af landdistrikterne og støtte til landdistrikterne
· styrke landbrugernes position i fødevareforsyningskæden og øge prisgennemsigtigheden
· styrke producentorganisationerne, skærpe håndhævelsen af lovgivningen om illoyal handelspraksis og sikre en stærk ækvivalens mellem standarderne i handelspolitikken
· forbedre og øge generationsskifte med støtte til kvinder og deltidslandbrugere og langsigtet politisk stabilitet
· indføre eller udvide målrettede finansielle og strukturelle incitamenter, navnlig for kvindelige landbrugere og kvindeledede projekter, lig de "kønssensitive foranstaltninger" i Irland og Spanien
· fastsætte mere ambitiøse miljømål med forholdsmæssige incitamenter og indføre økoordninger, der er mere fleksible, skræddersyede til hver region og ledsaget af passende kompensation og målrettede rådgivningstjenester
· udvide den sociale konditionalitet til højrisikosektorer såsom gartneri og til migrant-/sæsonarbejdere og samtidig vurdere og tage hånd om de bekymringer, som blev nævnt af landbrugere, arbejdsgivergrupper og nationale forvaltninger, hvad angår mekanismens effektivitet og den mulige øgede administrative byrde, som ikke modsvares af klare sociale fordele til sektoren
· forenkle den administrative byrde, især på bedriftsniveau, men således at ansvarligheden bevares, og den bureaukratiske byrde mindskes ved at efterleve et "engangsprincip"
· sætte støtten til Leader og lokale udviklingsforanstaltninger i vejret. Til fremme af inklusive økonomier i landdistrikterne bør der øremærkes finansiering, den administrative kompleksitet bør mindskes, og flere landbrugscentrerede projekter og landbrugsfødevareprojekter bør komme i betragtning
· øge civilsamfundets engagement og etablere permanente rammer for fælles ansvar, mere effektive høringsperioder og gennemsigtige feedbackmekanismer
· sikre, at landbrugsstøtten ikke går til selskaber med hovedsæde uden for EU
· fremlægge forslag til specifikke støtteforanstaltninger for landbrugere til at sikre gode leveforhold for sæsonarbejdere.

	Kontakt
	Myrto Kolyva

	Tlf.
	00 32 2 546 87 18

	E-mail
	Myrto.Kolyva@eesc.europa.eu





[bookmark: _Toc233730308]EKSTERNE FORBINDELSER

· Styrkelse af EU's økonomisk sikkerhed

	Ordfører
	Milena Angelova (Arbejdsgivergruppen – BG)

	

	Ref.
	JOIN(2025) 945 final
EESC-2026-00590-00-00-AC

	
	



Hovedpunkter

EØSU:
· mener, at økonomisk sikkerhed er et afgørende mål for EU, og opfordrer til en hurtig og integreret indsats på tværs af alle relevante politikområder, navnlig innovation, energi, transport, digitalisering, industri, økonomi, handel og internationale partnerskaber, med en klar ansvarsfordeling og en effektiv koordinering mellem EU og de nationale niveauer
· understreger, at økonomisk sikkerhed er tæt forbundet med den samlede sikkerhed, og at EU skal forberede sig på mangedoblede risici ved at styrke sin økonomi, forsvarskapacitet, demokratiske modstandsdygtighed, diplomatiske kapacitet og sit samarbejde med ligesindede partnere
· efterlyser horisontale foranstaltninger med stor indvirkning, der kan forbedre EU's konkurrenceevne, tiltrækningskraft over for investeringer og modstandsdygtighed, samtidig med at handelsforbindelserne udvides og diversificeres, der skabes fordelagtige internationale partnerskaber, og der skelnes mellem afhængighed med lav og høj risiko
· understreger, at et solidt internt grundlag, navnlig makroøkonomisk stabilitet og en stærk innovations- og produktionskapacitet med sikker adgang til vigtige input og et velfungerende indre marked, er en strategisk forudsætning for økonomisk sikkerhed
· fremhæver behovet for en betydelig forøgelse af private og offentlige investeringer for at forbedre den økonomiske sikkerhed, herunder ved at styrke EU's finansielle markeder og integrere områder som forskning og innovation samt udrulning og produktion
· opfordrer til, at der banes vej for sikre og bæredygtige forsyningskæder og infrastruktur, et stærkt og mangfoldigt produktionsgrundlag, færdigheder og kompetencer, der er i overensstemmelse med arbejdsmarkedets behov og knowhow på højeste niveau inden for nøgleteknologier
· opfordrer til en mere robust, struktureret og meningsfuld inddragelse af arbejdsmarkedets parter, civilsamfundsorganisationer og akademiske institutioner i udformningen, gennemførelsen og overvågningen af politikker til fremme af økonomisk sikkerhed.

	Kontakt
	Marco Ristori

	Tlf.
	00 32 2 546 99 69

	E-mail
	Marco.Ristori@eesc.europa.eu







[bookmark: _Toc233730309]DEN RÅDGIVENDE KOMMISSION FOR INDUSTRIELLE ÆNDRINGER

· RESourceEU-handlingsplanen

	Ordfører
	Konstantinos Diamantouros (Arbejdsgivergruppen – EL)

	Medordfører
	Elżbieta Szadzińska (Kat. 3 – PL)


	Ref.
	COM(2025) 945 final
EESC-2026-00431-00-00-AC



Hovedpunkter

EØSU:
· støtter RESourceEU-handlingsplanen som et vigtigt skridt i retning af at styrke modstandsdygtigheden i EU's værdikæder for kritiske råstoffer og mindske den strategiske afhængighed
· anbefaler en tilgang, hvor der findes en balance mellem øget europæisk produktionskapacitet, mere robuste cirkularitetsforanstaltninger, ansvarlige internationale partnerskaber, konkurrencedygtige energipriser, anvendelige lovrammer og stærke miljømæssige og sociale sikkerhedsforanstaltninger
· støtter hurtigere procedurer for udstedelse af tilladelser til strategiske europæiske projekter for at fremskynde udviklingen af værdikæder for kritiske råstoffer i EU
· anbefaler, at de strukturelt høje industrielle energipriser bringes ned, og at det gøres lettere for energiintensive industrier at indgå langsigtede VE-elkøbsaftaler
· støtter elektrificeringsforanstaltningerne inden for rammebestemmelserne for statsstøtte i forbindelse med aftalen om ren industri, samtidig med at det sikres, at EU's emissionshandelssystem fungerer effektivt
· anbefaler, at det sikres, at initiativer som EU-klassificeringssystemet gør adgangen til finansiering af strategiske projekter vedrørende kritiske råstoffer lettere
· understreger, at den kommende revision af vandrammedirektivet ikke må føre til, at miljøbeskyttelsesstandarder sænkes
· støtter bedre genanvendelse og genbrug af kritiske råstoffer med henblik på at styrke EU's ressourcesikkerhed og mindske eksporten af affald
· anbefaler, at der fastlægges klare definitioner af affald og sekundære råmaterialer for at gøre genanvendelse og nyttiggørelse lettere og af hensyn til investeringssikkerheden
· anbefaler, at EU's værdikæder for råstoffer styrkes ved at kombinere større indenlandsk produktion, højere genanvendelsesprocenter, miljøvenligt design og forbedret materialeeffektivitet
· støtter, at strategisk lageropbygning anvendes som en supplerende foranstaltning og ikke som en erstatning for EU's indenlandske produktions-, forarbejdnings- og genanvendelseskapacitet
· anbefaler, at gennemsigtigheden i forvaltningen af råstoffer forbedres gennem bedre overvågning af materialestrømme, lagerbeholdninger og tildelingsbeslutninger
· støtter diversificering af forsyningskæder gennem balancerede internationale partnerskaber og samtidig styrkelse af EU's udvindings-, forarbejdnings-, raffinerings- og genanvendelseskapacitet.

	Kontakt
	Adam Dorywalski

	Tlf.
	00 32 2 546 93 97

	E-mail
	Adam.Dorywalski@eesc.europa.eu




· EØSU's bidrag til FN's vandkonference 2026: fra den blå EU-pagt og strategien for vandresiliens til en global vandhandlingsdagsorden

	Ordfører
	Paul Rübig (Arbejdsgivergruppen – AT)

	Medordfører
	Hervé Jeannin (Gruppen af civilsamfundsorganisationer – FR)


	Ref.
	Initiativudtalelse
EESC-2026-00500-00-00-AC



Hovedpunkter

EØSU:
· understreger betydningen af FN's vandkonference 2026 i forhold til at gøre vandresiliens til en global prioritet og efterlyser et globalt paradigmeskift fra lineær vandanvendelse til cirkulære systemer, hvor vand anerkendes som et offentligt gode med social, miljømæssig og økonomisk værdi
· ønsker en horisontal forvaltningstilgang, der på globalt plan integrerer vand i alle sektorer og forvaltningsniveauer med tværgående inddragelse af civilsamfundet
· opfordrer det internationale samfund til i utvetydige vendinger at fordømme angreb på vigtig vandinfrastruktur, som er uundværlig for civile borgeres overlevelse, og anerkende sådanne angreb som en krigsforbrydelse
· anbefaler, at der systematisk anvendes en "vandtest" i forbindelse med alle relevante politiske initiativer på EU-plan og globalt plan for at vurdere deres indvirkning på vandressourcerne, vandeffektiviteten og vandresiliensen
· ser vand som et offentligt gode, og understreger, at overkommelige priser på vand for sårbare grupper er en forudsætning for at sikre vandretfærdighed i hele verden 
· understreger, at opnåelse af vandresiliens kræver en grundlæggende adfærdsændring i alle samfundets sektorer, herunder gennem tilpasning af landbrugs- og industripraksis, styrkelse af klimatilpasningsforanstaltninger og bevarelse af vådområder
· mener, at naturbaserede løsninger, herunder vådområder, er kritisk infrastruktur for vandresiliens og skal indgå i alle tematiske dialoger med henblik på FN's vandkonference 2026
· opfordrer til en mobilisering af offentlig og privat kapital til støtte for en solid pipeline af rentable projekter under verdensmål 6 for bæredygtig udvikling 
· efterlyser mere støtte til vand, sanitet og hygiejne gennem integrerede klimaresiliente tilgange, der kombinerer udvikling, forvaltning og kapacitetsopbygning på infrastrukturområdet, og hvor man er særligt opmærksom på sårbare og marginaliserede samfundsgrupper
· mener, at man, hvis der opstår konflikt om anvendelsen af vand, bør prioritere drikkevandsforsyningen
· opfordrer til, at omstillingen til et vandintelligent samfund fremskyndes verden over
· slår til lyd for, at der fastsættes globale mål om at forbedre vandeffektiviteten med mindst 10 % frem mod 2030 og med henblik på i samme periode at opnå en betydelig forøgelse af niveauet for genbrug af vand på tværs af alle sektorer
· anbefaler, at der udvikles harmoniserede indikatorer, overvågningsmekanismer og rapporteringsrammer for at følge fremskridtene med hensyn til vandresiliens og sikre ansvarlighed på globalt plan.

	Kontakt
	Luís Barbosa e Silva

	Tlf.
	00 32 2 546 88 46

	E-mail
	Luis.BarbosaESilva@eesc.europa.eu




· Blue Deal Accelerator – teknologi, færdigheder og finansiering til fordel for en vandresilient fremtid

	Ordfører
	Marcin Nowacki (Arbejdsgivergruppen – PL)

	Medordfører
	Lea Appulo (Kat. 3 – IT)

	

	Ref.
	Initiativudtalelse
EESC-2026-00865-00-00-AC

	
	


Hovedpunkter

EØSU:
· opfordrer til, at vand betragtes som en kritisk produktionsfaktor, der understøtter konkurrenceevne og strategisk autonomi på niveau med energi, og som en strategisk, selvstændig prioritet i alle EU‑politikker
· foreslår, at der oprettes en accelerator for den blå pagt som en omfattende gennemførelsesramme, der skaber sammenhæng mellem industriens omstilling, vandintelligente teknologier, færdigheder og investeringer
· gentager sin opfordring til at indføre en "vandtest" i EU-lovgivningen
· opfordrer indtrængende EU-institutionerne til at integrere vandresiliens i alle industripolitiske instrumenter, idet hensyn til vand bør gøres til en betingelse for udstedelse af tilladelser, investeringer og offentlig støtte
· opfordrer til, at vandeffektivitet først gradvist indarbejdes som et bindende krav i EU‑lovgivningen, finansieringsbetingelser og planlægnings- og investeringsbeslutninger, og at dette understøttes af en fælles EU-metode til måling af vandeffektivitet i hele vandkredsløbet
· anerkender, at det er vigtigt, at sammenhængen mellem vand og energi anerkendes som afgørende for dekarbonisering og konkurrenceevne, herunder i retsakten om industriel fremskyndelse
· anbefaler, at vand medtænkes som en strategisk ressource i retsakten om cirkulær økonomi, således at vandeffektivitet, genbrug, forureningsforebyggelse og ressourcegenvinding fremmes
· fremhæver, at der er behov for at etablere et europæisk vanddataområde for at sikre gennemsigtighed, sammenlignelighed og evidensbaseret politikudformning på grundlag af standardiserede og interoperable data
· efterlyser en sammenhængende EU-vandfinansieringsramme og styrkelse af projektpipelines ved at videreudvikle initiativer som f.eks. investeringsacceleratoren for vandresiliens
· anbefaler prioritering af investeringer i lækagereduktion, vandeffektiv infrastruktur og naturbaserede løsninger, herunder vådområder, som vigtige elementer i modstandsdygtigt vandsystem 
· fremhæver, at der er behov for overensstemmelse mellem færdighedspolitikker og omstillingen på vandområdet, herunder via aktiviteterne i det europæiske vandakademi
· opfordrer til, at vand anerkendes som en tværgående prioritet i EU's optræden udadtil, og til at Global Gateway støtter den blå dimension via EU-ledede vådområdepartnerskaber.
	Kontakt
	Heli Niemelä-Farrer

	Tlf.
	00 32 2 282 24 64

	E-mail
	Heli.Niemela-Farrer@eesc.europa.eu

